Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: 1. Martina Džuganová, Ing.
	2. Katarína Lučeničová, Ing.
	3. Barbora Miháliková, Mgr. 	
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: 1. Zamestnanec pre logistiku meraní, aktivita 4.3
  2. Odborný zamestnanec pre realizáciu meraní, aktivita 1.4
  3. Odborný garant – interný, aktivita 4.3
Znalosť jazykov:  1. nemecký B2, ruský B2
     2. nemecký C1,  anglický B1
     3. anglický C1

2. Zahraničná pracovná cesta (ZPC):
Štát, mesto: Česká republika, Praha
Vykonaná v dňoch: 3.2.2013 – 6.2.2013
Názov prijímajúcej organizácie: Acrea centrum výuky
Účel cesty: Školenie k SPSS (Základy modulu Statistics Base)
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

3.2.2013	Presun na miesto školenia Bratislava – Praha
		Príchod do ubytovacieho zariadenia
4.2.2013	9:00-16:30 Celodenný kurz Základy modulu Statistics Base vo výučbovom centre Acrea
5.2.2013	9:00-16:30 Celodenný kurz Základy modulu Statistics Base vo výučbovom centre Acrea
6.2.2013	9:00-16:30 Celodenný kurz Základy modulu Statistics Base vo výučbovom centre Acrea		
Spiatočná cesta Praha – Bratislava

4. Stručný priebeh rokovaní:
Cieľom kurzu Základy modulu Statistics Base bolo získať základy v obsluhe štatistického systému SPSS, orientovať sa v dátových maticiach, oboznámiť sa zo základnými štatistickými metódami, osvojiť si úkony v SPSS, ktoré sa vzťahujú k štatistickej grafike, transformovať premenné a zoznámiť sa so základnými dátovými manipuláciami. 
Dôležitá bola hlavne prepojenosť teoretického vysvetľovania s praktickými príkladmi a možnosť priamo konzultovať prípadný vzniknutý problém alebo otázky vyplývajúce z procesov a spracovaní so školiteľkou. Obsah kurzu bol zameraný na praktickú využiteľnosť získaných poznatkov praxi, čo bolo dosiahnuté tým, že každý modul bol doplnený praktickými príkladmi a dostali sme tiež možnosť priamo konzultovať prípadne vzniknutý problém alebo otázky vyplývajúce z procesov a spracovaní so školiteľkou. Kurz bol tematicky rozdelený na časti, ktoré boli navzájom obsahovo prepojené. Získané informácie budú využité pri analýze dát v aktivitách 4.3 (analýza položiek učiteľského dotazníka) a 1.4 (analýza dát z hlavného merania Štatistická gramotnosť). 

5. Odporúčané závery: 
Absolvovaný kurz Základy SPSS Statistics Basic bol organizačne veľmi dobre zabezpečený. Prebrané boli všetky garantované tematické okruhy s dôrazom na individuálnosť. Obsiahnuté bolo veľké množstvo poznatkov a praktických rád pri práci s dátovými súbormi. Optimálne by bolo zabezpečiť prístup k licencii na počítačoch zamestnanca vyslaného na školenie, aby nedošlo ku kontraproduktivite školenia.

6. Prehľad prinesenej dokumentácie a miesto jej uloženia:
Doklad o absolvovaní kurzu
Skriptá – Základy SPSS Statistics Base – dostupné u účastníkov školenia 
CD – Základy Statistics Base – ukážky príkladov – dostupné u účastníkov školenia

7. Osobitne vyhotovený očakávaný prínos ZPC:
Účasť na vzdelávacom kurze Základy modulu Statistics Basic mala veľký prínos. Získané informácie budú využité pri analýze dát získaných z učiteľských dotazníkov pri realizácii hlavnej štúdie aktivity 4.3. Nakoľko sa táto aktivita práve nachádza vo fáze spracovania dát, účasť na školení týkajúceho sa štatistického systému SPSS prinesie možnosť využívať na spracovanie dát viaceré štatistické postupy a varianty. Znalosti štatistického softvéru SPSS prispejú k podrobnej analýze dotazníkových položiek. Program SPSS prináša nové informácie o možnosti vyhodnocovania dát, a tým spresňuje a skvalitňuje ich vyhodnocovanie. Ďalšia možnosť využitia nadobudnutých poznatkov bude pri následnej etape kvalitatívneho výskumu zameraného na sekundárne analýzy kontextových informácií. Prínos ZPC je podmienený získaním licencie k SW. V rámci Aktivity 1.4 je potrebné spracovať a vyhodnotiť hlavné meranie – Štatistická gramotnosť 2012, ktoré priamo súvisí, okrem iného, aj s využitím štatistického systému SPSS.

8. Spôsob zverejnenia výsledkov ZPC, prenos získaných informácií
Výsledky ZPC nebudú zverejnené, prenos získaných informácií na školení bude využívanie nadobudnutých vedomostí a znalostí v praxi.

Svojím podpisom súhlasím so zverejnením správy na internete.

Správu vypracoval:  Martina Džuganová, Ing.
                                 Katarína Lučeničová, Ing.
	 Barbora Miháliková, Mgr.
	
Dátum: 11.02.2013

Správu schválil: Mgr. Andrea Galádová